《交难赠杜渐》
宋代·王令

两鼠共谋渴，相饮期入水。
一鼠下缒缶。一鼠上衔尾。
前鼠以之跌，後鼠以之死。
鼠死何足噫，夫人才可悲。
平地把手笑，乘崖拨足挤。
贼防易为力，壮楗完墙篱。
交防难为人，笑面恶肝脾。
前日信其是，今日悟其非。
安得先知明，有如灼火龟。
然则奈之何，期子同吁戏。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。